Rettelser: Vi skrev først at Skedsmo hadde fattet et positivt vedtak om sammenslåing med Fet og Sørum. Det stemmer ikke. Tirsdag skrev vi at Evenes blir slått sammen med Narvik og kommunene rundt. Det stemmer ikke.

I ukevis har samarbeidspartiene Høyre, Frp, KrF og Venstre forhandlet om kommunereformen og regionreform bak lukkede dører.

Etter det NRK erfarer har forhandlerne langt på vei landet en avtale. Som Aftenposten først meldte blir 13 kommuner slått sammen mot sin vilje:

Søgne: Kristiansand og Songdalen ønsket sammenslåing, men Søgne sa nei etter folkeavstemning. Songdalen sa som forutsetning for sitt ja-vedtak at også Søgne skulle være med.

Kristiansand og Songdalen ønsket sammenslåing, men Søgne sa nei etter folkeavstemning. Songdalen sa som forutsetning for sitt ja-vedtak at også Søgne skulle være med. Haram: Blir slått sammen Stor-Ålesund (Ålesund, Skodje, Sandøy og Ørskog). I utgangspunktet ønsker Haram kun å slå seg sammen med Sandøy.

Blir slått sammen Stor-Ålesund (Ålesund, Skodje, Sandøy og Ørskog). I utgangspunktet ønsker Haram kun å slå seg sammen med Sandøy. Fet og Skedsmo: Med Sørum. De tre kommunene forhandlet i fjor uten at det førte fram. Skedsmo og Fet forhandlet videre om sammenslåing. I begge kommuner stemte flertallet nei i folkeavstemning våren 2016.

Med Sørum. De tre kommunene forhandlet i fjor uten at det førte fram. Skedsmo og Fet forhandlet videre om sammenslåing. I begge kommuner stemte flertallet nei i folkeavstemning våren 2016. Lindesnes : Både Mandal og Marnardal ønsker å ha Lindesnes med i en sammenslåing. Lindesnes sitt nei-vedtak kan dermed blir omgjort i Stortinget.

: Både Mandal og Marnardal ønsker å ha Lindesnes med i en sammenslåing. Lindesnes sitt nei-vedtak kan dermed blir omgjort i Stortinget. Vikna, Bindal og Leka: I Ytre Namdal er det kun Nærøy som har fattet et positivt vedtak, men særlig for Venstre har det vært viktig med en sammenslåing av de fire kommunene.

I Ytre Namdal er det kun Nærøy som har fattet et positivt vedtak, men særlig for Venstre har det vært viktig med en sammenslåing av de fire kommunene. Spydeberg: Der er ikke lokalpolitikerne helt enige med seg selv. Et flertall på Stortinget vil slå dem sammen med Askim og Hobøl. Onsdag ble det klart at også Eidsberg blir med her.

Der er ikke lokalpolitikerne helt enige med seg selv. Et flertall på Stortinget vil slå dem sammen med Askim og Hobøl. Onsdag ble det klart at også blir med her. Leikanger og Balestrand: Har vedtak på at de vil stå alene, men blir trolig slått sammen med Sogndal.

Har vedtak på at de vil stå alene, men blir trolig slått sammen med Sogndal. Ørland: Etter det NRK forstår blir Ørland slått sammen med Bjugn, selv om Bjugn etter å ha blitt avvist av Ørland vendte seg mot Åfjord.

Fra 428 til 363 kommuner

Fra før av har 94 kommuner fattet gjensidige, positive vedtak om sammenslåing.

Totalt har kommunereformen ført til 38 frivillige sammenslåinger. Med disse ni tvangssammenslåingene, reduseres antall kommuner fra 428 til 363.

KrF ikke med på tvang

Når det gjelder kommune har det store stridsspørsmålet vært tvang eller ikke tvang. Som NRK har fortalt tidligere har KrF blitt oppfattet som en bremsekloss i forhandlingene.

Gruppa har vært splittet i synet på tvang, og mange av vist til at landsmøtevedtaket fra 2013 åpner for at partiet kan støtte tvang unntaksviks.

Etter det NRK forstår har KrF likevel til slutt bestemt seg for å si nei til all tvang.

Partileder Knut Arild Hareide har tidligere argumentert for at kommunereformen allerede er en suksess, der nærmere hundre kommuner har fattet gjensidige vedtak om å slå seg sammen.

Ti regioner

For Frp er det regionreformen som er vanskeligst å svelge. Partiet vil, i likhet med Høyre, helst skrote hele fylkeskommunen og kun ha to forvaltningsnivåer.

Men for Venstre og KrF var en regionreform svært viktig, og støttepartiene fikk viljen sin. Etter det NRK forstår er de fire samarbeidspartiene i utgangspunktet enige om disse ti regionene:

Samarbeidspartiene foreslår å dele landet inn i ti regioner.

De tre nordligste fylkene skal reduseres til to. Grensene skal fastsettes senere, og avgjørelsen skal tas regionalt.

Telemark og Vestfold går sammen i én region.

Buskerud, Akershus og Østfold blir til ny Viken-region.

Aust-Agder og Vest-Agder blir til ett Agder.

Sør-Trøndelag og Nord-Trøndelag har allerede bestemt seg for å bli ett Trøndelag.

Hedmark og Oppland blir til region Innlandet.

Hordaland og Sogn og Fjordane blir til region Vestlandet.

Møre og Romsdal blir som i dag.

Rogaland blir som i dag.

Oslo blir som i dag.